Zvipfuyo kana zvipfuwo (livestock; domestic and farm animal) zvinoreva mhuka dzinochengetwa pamusha dzakadai seMombe; hwai, mbudzi, huku, mbongoro, dhadha; hanga; njiva; ngarikuni zvichingodaro. Chibaya kana zvibaya pakuwanda (Shelter for domestic animals) apa kureva matanga ezvipfuyo. Jakobe wakahamba kuenda Sukothi, akadziakira mhatso, wakaaka zvibaya zvezvifuyo zvake: Jacob went on to Sukkot, where he built himself a house and put up shelters for his cattle. (Genesis 33:17 Bhaibheri reChiNdau). ... Munozobuda, mwechitomuka kudai ngemakonyana anobuda muchibaya. You shall go out leaping like calves from the stall. (Malachi 4:2 Bhaibheri reChiNdau). MaZulu vanoti fuya (Own stock, breed & rear domestic animals, domesticate; have tenants or dependants; keep pets) kureva kupfuya. VaTsonga vanoti fuwa (v. posses). MaZulu vanoti isifuyiwe kana izifuyiwe (tame animal) kureva mhuka yakapfuyiwa. Mamwe mazwi: fuya (To be wealthy in live stock) zvichireva kuva kupfuma nezvipfuyo. VaNyungwe vanoti cifuwo (n. domestic animal) kureva chipfuyo. Baila vanoti ku fua (to possess) vachireva kuva nechinhu charehwa.